Quiberon

Quiberon (bretonisch Kiberen) isch e franzesischi Gmai im Département Morbihan in dr Region Bretagne. D Gmai ghert zum Kanton Quiberon un zum Arrondissement Lorient. Geografi Quiberon lyt uf ere Halbinsle am Atlantik, 33 km vu Vannes un 35 km vu Lorient uf ere Hechi zwische 0 m un 33 m iber Normalnull. Nochbergmai isch Saint-Pierre-Quiberon im Norde. Quiberon un Saint-Pierre-Quiberon sin friejer e Insle gsii, bis ab em 11. Johrhundert dur s Abholze vu Wälder Sand freigsetzt woren isch, wu dur Wind un Meeresstremig e Landbruck bildet het. Uf d Halbinsle chunnt mer nume iber ai Stroß, wu im Summer vilmol iberfillt isch. In dr Summermonet fahrt vu Auray e Zug uf ere aiglaisige Strecki. Im Haupthafe vu Quiberon, Port Maria, lyt dr Meeresbahnhof („gare maritime“). Do starte Fährine, wu di vorglagerete Insle Belle-Île, Île d’Houat un Hoëdic aafahre. Gschicht Quiberon isch zum erschte Mol gnännt wore anne 1037 as Keberoen (1304: Queberon, 1407: Queberen, 1516: Guiberon, 17. Jh.: Kiberon). Verwaltig Dr Maire vu Quiberon isch dr Patrick Le Roux. Quiberon ghert zum Kommunalverband Auray Quiberon Terre Atlantique. Bevelkerigsentwicklig Wirtschaft D Fischerei het friejer e großi Roll gspiilt. Hite läbe d Yywohner vor allem vu dr bis zue 60.000 Turischte im Summer. Dialekt Dr traditionell Dialäkt vu Quiberon ghert zum Bretonisch. Kultur un Böuwärch Chilche Notre-Dame-de-Locmaria (15./17. Jh.) Kapäll Saint-Clément (11. Jh.) Kapäll Saint-Julien (16./18. Jh.) Kapäll Lotivy (1845) Château Turpault (1904-10) Fort de Penthièvre (1747) Fort Neuf (17./18. Jh.) Fort Saint-Julien (1884-85) Lyychtdurm Port-Haliguen Lyychtdurm Teignousse (1845) Lyychtdurm Port-Maria (1895) Port Haliguen (1848) Menhir de Goulvas, Pointe du Conguel Menhir, Pointe de Berer Vil Mégalith-Aalag vu Manémeur oder Mané Meur Mégalith-Aalag vu Beg-er-Goalennec Dolmen Roch Cromlech un Alignements vu Kerbourgnec Weblink http://www.ville-quiberon.fr Quiberon uf geobreizh.com (Internet-Archive) Fueßnote